CELEX: 32005D0013
Language: sl
Date: 2005-01-03 00:00:00
Title: 2005/13/ES:Odločba Komisije z dne 3. januarja 2005 o spremembi Odločbe 2001/881/ES o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, in o posodabljanju podrobnih pravil v zvezi s pregledi, ki jih bodo izvajali strokovnjaki Komisije (notificirana pod dokumentarno številko K(2004) 5598)Besedilo velja za EGP.

8.1.2005   
            
            
               SL
            
            
               Uradni list Evropske unije
            
            
               L 6/8
            
         
      ODLOČBA KOMISIJE
   
   z dne 3. januarja 2005
   o spremembi Odločbe 2001/881/ES o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, in o posodabljanju podrobnih pravil v zvezi s pregledi, ki jih bodo izvajali strokovnjaki Komisije
   (notificirana pod dokumentarno številko K(2004) 5598)
   (Besedilo velja za EGP)
   (2005/13/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 6(2) Uredbe,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS (2) in zlasti člena 6(4) Direktive,
   ob upoštevanju naslednjega:
   
               (1)
            
            
               Vzdrževanje varnih meja za preprečitev uvedbe potencialno nevarnih organizmov za zdravstveno varstvo živali in tudi za javno zdravstveno varstvo je bistveno, pravilno izvrševanje zakonodaje Skupnosti pa mora spremljati Urad za prehrano in veterinarstvo Komisije.
            
         
               (2)
            
            
               Odločba Komisije 2001/881/ES (3) določa pogostost kontrol, ki jih Komisija izvaja na mejnih kontrolnih točkah v Skupnosti zlasti glede infrastrukture, opreme in dela mejnih kontrolnih točk.
            
         
               (3)
            
            
               Od uvedbe usklajenih standardov za objekte in naprave na mejnih kontrolnih točkah z Odločbo Komisije 2001/812/ES (4) večina mejnih kontrolnih točk zdaj izpolnjuje minimalne zahteve glede teh objektov in naprav.
            
         
               (4)
            
            
               Vzdrževanje učinkovitega nadzorovanja uvoza je odvisno od ustreznih objektov in naprav, ki so na razpolago, in od učinkovitega izvajanja postopkov, določenih v zakonodaji o veterinarskih kontrolah, in slednje bi moralo zdaj biti glavni cilj nalog, ki jih izvaja Urad za prehrano in veterinarstvo.
            
         
               (5)
            
            
               Uredba Komisije (ES) št. 745/2004 (5) o določitvi ukrepov za uvoz proizvodov živalskega izvora za osebno porabo daje državam članicam pravni okvir za izvajanje kontrol na vseh točkah vstopa v Skupnost poleg kontrol na mejnih kontrolnih točkah v skladu z režimom veterinarskih kontrol; te kontrole zunaj mejnih kontrolnih točk mora prav tako spremljati Urad za prehrano in veterinarstvo.
            
         
               (6)
            
            
               Pogostnost in obseg kontrolnih misij Urada za prehrano in veterinarstvo za pregledovanje uvoznih kontrol na mejnih kontrolnih točkah v državah članicah je treba določiti na podlagi tveganj za zdravstveno varstvo živali in javno zdravstveno varstvo v Skupnosti po preučitvi vseh informacij, ki so na razpolago Komisiji, vključno z vzorci trgovanja v Skupnosti, statističnimi podatki, ki so na razpolago po veterinarski zakonodaji, rezultati prejšnjih kontrolnih misij Urada, z vsemi ugotovljenimi problematičnimi območji in vsemi drugimi važnimi podatki.
            
         
               (7)
            
            
               Odločbo 2001/881/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Člen 2 Odločbe 2001/881/ES se nadomesti z naslednjim besedilom:
   
      „Člen 2
      1.   Veterinarski strokovnjaki Komisije bodo izvajali redne kontrole v državah članicah v sodelovanju s strokovnjaki držav članic, da bi preverili skladnost z zakonodajo Skupnosti o uvoznih kontrolah na mejnih kontrolnih točkah, naštetih v Prilogi. Kontrolne misije bodo usmerjene v ocenjevanje tveganj za zdravstveno varstvo živali in javno zdravstveno varstvo v Skupnosti in pregledovanje vseh vidikov izvajanja zakonodaje Skupnosti o uvozni veterinarski kontroli, vključno z infrastrukturo, opremo in postopki.
      2.   Komisija lahko po posvetovanju z zadevno državo članico pregleda kontrole, ki se izvedejo glede zdravstvenega varstva živali ali javnega zdravstvenega varstva pri uvozu in osebni potniški prtljagi na drugih točkah vstopa, ki niso naštete kot mejne kontrolne točke.
      3.   Kontrole, ki jih izvedejo veterinarski strokovnjaki Komisije, bodo temeljile na oceni vseh ustreznih dejavnikov, kakor so podrobno navedeni v odstavku štiri, in možnih tveganj in vpliva navedenih dejavnikov za zdravstveno varstvo živali in javno zdravstveno varstvo v Skupnosti.
      4.   Pri načrtovanju kontrolnih misij Urada za prehrano in veterinarstvo Komisija določi prednostne naloge glede namembnega kraja in pogostnosti ob upoštevanju historiata prejšnjih kontrol, izvršenih v kateri koli državi članici, podatkov, zbranih po sistemu TRACES, informacij, ki jih sporočijo države članice skladno z Uredbo Komisije (ES) št. 745/2004 in naslednjih parametrov:
      
                  —
               
               
                  količinski in kakovostni vzorci trgovanja, ki zadevajo katero koli državo članico, vključno s tipom in vrsto živali ali zadevnim proizvodom ter njihovo državo porekla,
               
            
                  —
               
               
                  pomembne informacije glede možnega ilegalnega uvoza in morebitno tveganje zaradi vnosa bolezni,
               
            
                  —
               
               
                  informacije, ki so na voljo po sistemu hitrega opozarjanja,
               
            
                  —
               
               
                  vsaka druga pomembna informacija.
               
            5.   Vsako leto Komisija pošlje državam članicam kopijo inšpekcijskega poročila za vse mejne kontrolne točke, ki jih je obiskala v preteklih 12 mesecih, skupaj s poročilom o razvoju splošnega položaja o dogovorjenih mejnih kontrolnih točkah.“
   
   Člen 2
   Ta odločba je naslovljena na države članice.
   
      V Bruslju, 3. januarja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 24, 30.1.1998, str. 9. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 882/2004 (UL L 165, 30.4.2004, str. 1).
   
      (2)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (3)  UL L 326, 11.12.2001, str. 44. Odločba, kakor je bila nazadnje spremenjena z Odločbo 2004/608/ES (UL L 274, 24.8.2004, str. 15).
   
      (4)  UL L 306, 23.11.2001, str. 28.
   
      (5)  UL L 122, 26.4.2004, str. 1.